કેન્દ્ર સરકારે આવી બે લાખથી વધુ શેલ કંપનીઓની ઓળખ કરી લીધી છે. તેના ડિરેક્ટરોને પણ ચેતવણી પણ આપી દીધી છે કે જો નાણાકીય લેવડદેવડ કરી તો જેલ થશે. આવી કંપનીઓ હવે બિઝનેસ પણ નહીં કરી શકે. શેલ કંપનીઓના ડિરેક્ટરોએ જો ત્રણ વર્ષના રીટર્ન ફાઈલ નહીં કર્યાં હોય તો તેઓ કંપનીના કોઈ પદ પર રહી શકશે નહીં અને આવા ડિરેક્ટરો બીજી કંપનીમાં પણ ડિરેક્ટર પદે રહી શકશે નહીં અથવા ડિરેક્ટર બની શકશે નહીં. સરકાર આવી કંપનીઓની ઓળખ કર્યા પછી હવે નેક્સ્ટ સ્ટેપમાં આવી કંપનીઓની સાથે જોડાયેલા સીએ, કંપની સેક્રેટરી અને કોસ્ટ એકાઉન્ટન્ટની શોધખોળ કરી રહી છે. સરકારે એ પણ શોધખોળ ચાલુ કરી છે કે આવી શેલ કંપનીઓનો સબંધ રાજકીય નેતાઓ કે મોટા કોર્પોરેટ દિગ્ગજો સાથે છે કે કેમ ? જે લોકોએ બ્લેકમનીનું સર્જન કરવા માટે આવી શેલ કંપનીઓને ઉભી કરી છે, તેવા લોકોનું બેકગ્રાઉન્ડ સરકાર તપાસી રહી છે. સરકારને ખબર પડી કે તરંત આવી કંપનીઓનું રજિસ્ટ્રેશન રદ કરી નાંખ્યું અને ત્યાર પછી બેંક એકાઉન્ટ પર પ્રતિબંધ મુકી દીધો છે.